VENIU A FER TEATRE!!!

 VENIU A VEURE TEATRE!!!

 VENIU A LA MOSTRA!!!

 

La **FGATC**, juntament amb el Grup de Teatre Deixalles 81 organitza la XI Mostra de Grups Juvenils Amateurs de Teatre de Catalunya, dirigida a tots aquells actors i actrius joves amb ganes de fer teatre.

La XI Mostra inclou:

- Obres de Teatre durant tot el cap de setmana a càrrec dels grups inscrits

- Acampada amb DJ's, jocs i moltes sorpreses

*Si voleu més informació podem desplaçar-nos a casa vostra per explicar-vos bé el que és la Mostra tant a Joves com a Grans.*

***Organitza:* **

**BASES DE LA XI MOSTRA:**

- L'edat dels actors i actrius ha de ser entre **15 i 24 anys**, amb un 10% dels participants que poden superar aquesta edat.

- La durada de l'espectacle recomanada és de **90 minuts**, en cas de superar-la, s'ha de consultar amb la coordinadora de la mostra.

- Els grups han de tenir disponibilitat per actuar **tant dissabte com diumenge**.

- És recomanable l’assistència dels grups a la totalitat de la mostra per poder assolir-ne els objectius de coneixença i relació entre grups. Es tracta de fer i veure teatre entre companys d’afició, no és una fira promocional.

- La inscripció a la mostra es realitza a través del [**formulari online clicant aquí**](https://forms.office.com/e/dvvBCV9dXp).

- Si per manca de temps no es poden encabir en el programa tots els grups inscrits, es decidiran els participants per **ordre d'inscripció**. Si algun grup quedés sense poder actuar, podria participar igualment a tots els actes.

- Es recomanen **muntatges escenogràfics ràpids** de muntar i desmuntar.

- **Il·luminació fixe**. Només hi hauran dos ambients: dia i nit (en cas de necessitar més combinacions cal coordinar-se amb el grup organitzador)

- Els dinars dels actors i actrius i tres tècnics per cada grup van a càrrec de l’organització. L'esmorzar i el sopar van a càrrec dels participants.

- L’estada i els dos dinars, per tots els qui no actuïn, té un preu de **25,00 €**. El dinar de només un dels dos dies té un preu de 15,00€.

-El número de compte per fer reserves i pagaments és el **ES03 2100 0123 8102 0012 7400**.

Per qualsevol dubte o aclariment contacteu amb la coordinadora de la Mostra, Carla Canet (655 75 67 53, joves@teatreamateur.cat)

Ens agradaria molt comptar amb la vostra presència com a entitat que es preocupa pel futur del teatre amateur.

Una salutació cordial,

Carla Canet

Comissió Jove FGATC